Նա ինձ բացատրեց, թե ինչ տարբերություն կա գրքի մեջի մարդկանց և բուն մարդկանց միջև, ինչպես օրինակ ինքն ու ես, մայրս ու քույրս, և կարծում եմ, որ համարյա հասկացա նրա բացատրածը: Ասաց, որ ամեն մի պատմության մեջ ամեն ինչ մեր չորսի մասին է, որովհետև մարդկային ամբողջ ընտանիքը այդ է միայն, այսինքն մի մարդ, մի կին, մի տղա և մի աղջիկ` մեծ կամ փոքր, երջանիկ կամ տխուր, այստեղ կամ այնտեղ, լավ կամ վատ, խելացի կամ հիմար, բախտավոր կամ անբախտ, և կամ էլ այդ բոլորն իրար խառնված: